Բեսի Հեդ

**Բեսի Հեդ** (ծննդյան անունը՝ Բեսի Ամելիա Էմերի, վերցրել է ամուսնու ազգանունը (, ), հարավաֆրիկացի և բոտսսվանացի գրող, ստեղծագործել է անգլերեն։

## Կենսագրություն
Ծնվել է 1937 թվականի հուլիսի 6-ին Պիտերմարիցբուրգում սպիտակամորթ մորից և ոչ սպիտակամորթ հորից, ինչը այն ժամանակվա ՀԱՀ-ի օրենքներով անօրինական էր։ Բեսիի մայրը՝ Բեսի Ամելիա Էմերին, եղել է հարուստ հարավաֆրիկյան ընտանիքից և իր առաջին երեխայի մահվանից հետո որոշ ժամանակ անցկացրել է հոգեբուժարանում։ Վարկածներից մեկի համաձայն (գրողի ծննդի և կյանքի պայմանների մասին շատ տեղեկություններ մինչև վերջ պարզված չեն), մայրը նրան ունեցել է հոգեբուժարանի ստորին աշխատակիցներից մեկից։ Փաստացիորեն Բեսին չի ճանաչել  իր ծնողներին։ Սովորել է ոչ սպիտակամորթ աղջիկների գիշերօթիկ դպրոցում գունավոր Դուրբանում։ Առաջին պատմվածք-առակը գրել է 1951 թվականին։ Ավարտել է երկամյա ուսուցչական դասընթացներ։ 1950-ականներին և 1960-ականներին դասավանդել է Դուրբանում, Քեյփթաունում, Յոհանեսբուրգում, զբաղվել է լրագրությամբ, տպագրվել է «Drum» ընտանեկան հանդեսում, որը հասցեագրված էր սևամորթ հանրությանը։ 1960 թվականին ձերբակալվել է ապարտհեյդի դեմ հանդես եկող *Pan Africanist Congress* ազգային շարժման հետ կապերի համար, փորձել է ինքնասպան լինել, ուղարկվել է հոգեբուժարան։ Աշխատանք չի ունեցել, նրա տեղաշարժը երկրում սահմանափակվել է (իշխանությունները մերժել են անձնագիր տալ)։ 1961 թվականին ամուսնացել է, 1962 թվականին ծնվել է նրա որդին։ 1963 թվականին ամուսինները բաժանվել են (պաշտոնական ամուսնալուծությունը տեղի է ունեցել 1986 թվականին)։  1964 թվականին արտագաղթել է Բեչուանալենդ (հետագայում՝ Բոտսվանա), բազմիցս փորձել է ստանալ Բոտսվանայի քաղաքացիություն, ինչը հաջողվել է միայն 1979 թվականին։ Ամեն տեղ աութսայդեր է մնացել, ունեցել հոգեկան խանգարման նոպաներ է, մի քանի անգամ տեղափոխվել է հիվանդանոց։ Կյանքի վերջին տարիներին շատ է խմել։

Մահացել է հեպատիտից քաղաքային հիվանդանոցում, երբ դեռ նոր էր սկսել հռչակ ձեռք բերել (այդ թվում՝ միջազգային) և հաղթահարել աղքատությունը։

## Ստեղծագործություն
Բեսի Հեդի ստեղծագործությունների մեծ մասի գործողությունը զարգանում է Սերովում. բացառություն է «Կարդինալներ» նովելներից բաղկացած վեպը, որը գրվել է դեռևս ՀԱՀ-ում, սակայն հրապարակվել է հետմահու։

## Գրքեր
* Երբ հավաքվում են անձրևաբեր ամպերը / *When Rain Clouds Gather* (1968)
* *Maru* (1971)
* Իշխանության հարց / *A Question of Power* (1974, ներառվել է  XX դարի 100 լավագույն աֆրիկյան գրքերի ցանկում)
* Անձրևի աստծուն սպասելիս / *Looking for a Rain God* (1977)
* *The Collector of Treasures and Other Botswana Village Tales* (1977, նովելներ)
* *Serowe: Village of the Rain Wind* (1981, նոն-ֆիքշն)
* *A Bewitched Crossroad* (1984)
* Պատմվածքներ քնքշության ու իշխանության մասին / *Tales of Tenderness and Power* (1989, նովելներ)
* *A Woman Alone: Autobiographical Writings* (1990, ինքնակենսագրական երկ)
* *A Gesture of Belonging: Letters from Bessie Head, 1965—1979* (1991, նամակներ)
* *The Cardinals* (1993)
* *Imaginative Trespasser. Letters between Bessie Head, Patrick and Wendy Cullinan 1963—1977* (2005, նամակներ)

## Ճանաչում և պարգևներ
Բեսի Հեդի արխիվը պահվում է Բոտսվանայի թագավորի Համա III-ի անվան թանգարանում։ 2003 թվականին գրողը հետմահու պարգևատրվել է Հարավային Աֆրիկայի *Իհամանգա* ազգային շքանշանով։ 2007 թվականին Բոտսվանայում ստեղծվել է Բեսի Հեդի ժառանգության հիմնադրամը, սահմանվել է մրցանակ իր անունով։ Պիտերմարիցբուրգի գրադարանը կոչվել է Բեսի Հեդի անունով։ Նրա ստեղծագործությունները բազմիցս վերահրատարակվել են, թարգմանվել բազմաթիվ լեզուներով։

## Ծանոթագրություններ

## Գրականություն
* Brown, Coreen, The Creative Vision of Bessie Head. Rosemont Publishing & Printing Corp., Massachusetts; Associated University Presses, New Jersey, London & Ontario. 2003. 
* Curry, Ginette. "Toubab La!": Literary Representations of Mixed-race Characters in the African Diaspora.Cambridge Scholars Pub., Newcastle, England.2007 https://www.amazon.com/Literary-Representations-Mixed-Race-Characters-Diaspora/dp/1847182313.
* Giffuni, C. "Bessie Head: A Bibliography," *A Current Bibliography on African Affairs*, Vol. 19(3), 1986–87.
* Microsoft Encarta 98 Encyclopedia, 1993–97
* Ibrahim, Huma. *Bessie Head: Subversive Identities in Exile* (1996), Charlottesville: University Press of Virginia. 
* Eilersen, Gillian Stead. *Bessie Head: Thunder Behind Her Ears - Her Life and Writings (Studies in African Literature)* (1995), Cape Town: James Currey, ; (1996) London: Heinemann

## Արտաքին հղումներ
* Postcolonial Studies @ Emory
* ''Բեսի Հեդի ժառանգությունը'' կայք
*Elinettie Kwanjana Chabwera, "Bessie Head: Race and Displacement in When Rain Clouds Gather, Maru and A Question of Power", Leeds *African Studies Bulletin* 66 (2004), pp.&nbsp;58–62.
*Elinettie Kwanjana Chabwera, "Madness and Spirituality in Bessie Head’s A Question of Power", Leeds *African Studies Bulletin*, 71 (2009/10), pp.&nbsp;59–70.
*Natasha Lloyd-Owen, "Pleasure, Autonomy and the Myth of the Untouchable Body in Bessie Head’s Maru", Leeds *African Studies Bulletin*, 73 (2011), pp.&nbsp;46–52.
* Gillian Stead Eilersen, "Endpiece: A skin of her own", *New Internationalist*, Issue 247, September 1993.

Կատեգորիա:20-րդ դարի լրագրողներ
Կատեգորիա:20-րդ դարի կին գրողներ
Կատեգորիա:20-րդ դարի պատմվածքագիրներ
Կատեգորիա:20-րդ դարի վիպասաններ
Կատեգորիա:Բնօրինակում անաղբյուր հոդվածներ
Կատեգորիա:Կին վիպասաններ
Կատեգորիա:Հարավաֆրիկացի գրողներ
Կատեգորիա:Հարավաֆրիկացի լրագրողներ